Worten obrirà una tenda a Sagunt
31 de maig 2018

​ ![](/media/bfucrd1y/05img_5663_cuerpo.jpg)  

L'Ajuntament de Sagunt ha rebut este matí la visita de responsables per a la pròxima ubicació d'una nova empresa en VidaNova Parc. Per a la qual cosa han assistit a la reunió el regidor d'Activitats, Guillermo Sampedro; el regidor de Promoció Econòmica, Miguel Chover, el regidor de Manteniment, Pepe Gil; el responsable d'Expansió de Worten, Vicente Tomás; i el director de Desenvolupament del Grupo Lar, José Antonio García.

La reunió ha servit per a fer una posada en comú a tres bandes entre l'Ajuntament, el parc comercial i Worten, principalment per a anar treballant en les llicències d'obra i d'activitat. Esta cita ha servit també de primera presa de contacte entre Worten i el departament de Promoció Econòmica a l'hora de col·laborar per a la futura contractació de personal. L'empresa té prevista la contractació en els pròxims mesos d'entre 15 i 20 persones, i està previst a mig termini arribar fins a les 30 persones.

![](/media/3eqdsfrt/05img_5657_cuerpo.jpg) 

W

orten és una empresa portuguesa dedicada a la venda d'electrodomèstics i electrònica que porta 10 anys treballant a Espanya. En l'actualitat compta amb 56 tendes en el territori espanyol i en arribar a VidaNova Parc es convertirà en una de les locomotores del parc. En la tenda de Sagunt, a més, comptarà amb servici tècnic.

Està previst que la nova tenda s'inaugure a la fi de setembre conjuntament amb la totalitat del parc comercial.

​

*   [](http://www.facebook.com/sharer.php?u=https://aytosagunto.es/va/actualitat/worten-obrira-una-tenda-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/worten-obrira-una-tenda-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/worten-obrira-una-tenda-a-sagunt/ "Linked In")
*   [](mailto:?body=https://aytosagunto.es/va/actualitat/worten-obrira-una-tenda-a-sagunt/)